Akteur Lieb Bester (72) sterf | Netwerk24
Akteur Lieb Bester (72) sterf
Deur AJ Opperman 21 Julie 2021 09:34
Lieb Bester Foto: Nicolene Olckers
Die akteur Lieb Bester (72) is Woensdagoggend in Pretoria dood.
Hoewel hy vroeër Covid-19 gehad het, sê sy broer, ds. André Bester, het hy dit die afgelope twee weke nie meer gehad nie.
"Maar die effek van die virus was steeds daar en sy organe is beskadig. Hy is verlede Dinsdag weer ontslaan, en hy het goed by die huis aangesterk."
Bester het by sy broer en skoonsuster gewoon.
"Maar Sondag het hy baie verswak," sê André. "Ek het die internis gebel. Dit het geblyk dat daar chroniese nierversaking was. Hy is gedialiseer en sy kragte het verbeter, maar vanoggend is hy net weg. Die suster was nog 'n paar minute voor sy dood by hom, en toe sy weer by hom kom, was hy weg. Ek dink 'n mens kan sê hy is in sy slaap dood. Die matrone het gesê min mense sterf met soveel vrede."